મીરપુરઃ એશિયા કપ ટી ૨૦માં ગત મંગળવારે રમાયેલા મુકાબલામાં શ્રીલંકા વિરુદ્ધ ૩૫ રનની તોફાની ઇનિંગ્સ રમનારા ભારતના ડાબોડી બેટ્સમેન યુવરાજસિંહે કહ્યું, ”મને લાગી રહ્યું છે, જાણે મેં ગુમાવેલું ફોર્મ હાંસલ કરી લીધું છે.” ઉલ્લેખનીય છે કે બે વર્ષ પહેલાં બાંગ્લાદેશમાં રમાયેલા ટી ૨૦ વિશ્વ કપની ફાઇનલમાં ખરાબ બેટિંગને કારણે ટીમમાંથી બહાર ફેંકાઈ ગયેલા યુવરાજે આ જ મેદાન પર પોતાનું ગુમાવેલું ફોર્મ પાછું મેળવ્યું.